Ταυτοποίηση υλικών στρώματος επιζωγράφησης σε εικόνα πριν από τη συντήρηση.
Creators: name: Λαζίδου, Δήμητρα Παναγιώτη
Publisher: name: Aristotle University of Thessaloniki
Year: 2010
Subjects: Επιζωγράφηση
Ταυτοποίηση
Συνδετικά μέσα
Overpainting
Idendification
Binding media

description: Το αντικείμενο της έρευνας. Το αντικείμενο της έρευνας είναι η εικόνα της αγ. Τριάδας – Στέψη της Παναγίας των αρχών του 19ου αι. και αποτελεί οικογενειακό κειμήλιο του καθηγητή κ. Ι. Στράτη. Έχει διαστάσεις (47,8Χ36Χ4,8) cm και πιθανή προέλευση την Ιταλία. Η αρχική ζωγραφική σύνθεση της εικόνας κατά τα μέσα του 20ου αι. δέχτηκε μια επέμβαση επιζωγράφησης η οποία την κάλυψε στο σύνολό της.Η παρούσα έρευνα στοχεύει αφενός στη διερεύνηση της ύπαρξης του αυθεντικού υποκείμενου ζωγραφικού στρώματος της εικόνας και στη διαπίστωση της κατάστασης διατήρησής του και αφετέρου στην ταυτοποίηση του παλαιού βερνικιού καθώς και ορισμένων υλικών των στρωμάτων της νεότερης επιζωγράφησης η οποία καλύπτει την αρχική ζωγραφική σύνθεση της εικόνας. Αυτός ήταν και ο τελικός στόχος της έρευνας. Επιπλέον η έρευνα αποσκοπεί στην αξιοποίηση των αποτελεσμάτων με τρόπον ώστε αυτά να χρησιμοποιηθούν για τον ακριβή καθορισμό της μεθόδου αφαίρεσης των στρωμάτων της νεότερης επέμβασης σε μια μελλοντική επέμβαση συντήρησης της εικόνας. Η έρευνα επικεντρώνεται στην ταυτοποίηση των οργανικής φύσης συνδετικών μέσων των στρωμάτων της νεότερης επέμβασης. Η εργασία αυτή είναι συνέχεια της διπλωματικής εργασίας της κ. Χ. Μακαρονά (στο πλαίσιο του ίδιου μεταπτυχιακού προγράμματος σπουδών) η οποία παρουσιάστηκε τον Οκτώβριο του 2008. Μεθοδολογία έρευνας . Έχοντας μελετήσει τα αποτελέσματα της εργασίας που προηγήθηκε, η έρευνα επεκτάθηκε. Σύμφωνα: α) με την παθολογία της εικόνας και β) με τα ευρήματα της ραδιογράφησης της εικόνας με ακτίνες Χ που προηγήθηκε, πραγματοποιήθηκε η λήψη δειγμάτων από συγκεκριμένα σημεία της επιζωγράφησης, η μελέτη τους και στη συνέχεια η ανάλυσή τους. Πιο συγκεκριμένα, η έρευνα που λαμβάνει χώρα στο πεδίο της επιστήμης της συντήρησης, αναπτύσσεται σε έξι (6) άξονες: Μακροσκοπική παρατήρηση και περιγραφή του αντικειμένου και της παθολογίας του, Ραδιογράφηση με ακτίνες Χ και εξέταση των πληροφοριών που αφορούν στα μη ορατά υποκείμενα στρώματα και στην κατάσταση διατήρησής τους, Λήψη δειγμάτων από προεπιλεγμένα σημεία, Προετοιμασία των δειγμάτων και Οπτική Μικροσκοπία, Για την ταυτοποίηση των διαφόρων υλικών έγινε ευρεία χρήση της Φασματοσκοπίας FTIR και της Αέριας Χρωματογραφίας συζευγμένη με Φασματογράφο Μαζών (GC-MS) Συμπεράσματα: Η ακτινογράφηση της εικόνας αποκάλυψε την υποκείμενη αρχική ζωγραφική σύνθεση. Η μελέτη της στρωματογραφίας κατέδειξε τα πολλαπλά στρώματα της νεότερης επέμβασης. Τα ευρήματα της ανάλυσης FTIR σε ότι αφορά τα ανόργανα συστατικά των δειγμάτων, δικαιολογούν την έντονη απορρόφηση των ακτίνων Χ στην περιοχή που επικεντρώθηκε η μελέτη. Τα αποτελέσματα των ανάλυσεων FTIR και GC-MS επιβεβαιώνουν την ύπαρξη συγκεκριμένων συστατικών οργανικής φύσης των δειγμάτων.
description: Case Study. The object of research is the image of the Trinity - Coronation of the Virgin Mary in the early 19th c. and is an heirloom of Prof. I. Stratis. Its dimensions are 47.8 x 36 x 4, 8 cm and has possible origins in Italy. During the mid-20th century the original painting underwent an overpainting on its whole surface. This study aims at investigating the existence of the original underlying layer painting of the image and identifying the conservation condition, specifically the old varnish as well as some materials of the latter overpainting layer which fully covers the original painting image composition. Additionally the research, by determining the precise method of removing the latest intervention layers, wishes to exploit the results in such a way that they may be used in case of a future maintenance operation of the afore-mentioned image. The research focuses on the identification of the organic nature of the binding media of the latest intervention layers. This work is a continuation of the postgraduate thesis of Ch. Makarona (within the same Masters program) which was presented in October 2008. Survey Methodology. Having studied the results of the precedent thesis, the investigation expanded. According to a) the pathology of the image and b) the findings of the icon’s X-ray radiography, I proceeded by taking samples from specific parts of the overpainting which I then studied and analysed accordingly. Specifically, the research, which takes place within the scientific field Conservation, developed in six (6) areas: Visual observation and description of the objects as well as of its pathology, X-ray radiography and examination of information relating to the non-visible underlying layers and their conservation condition, Sampling of preselected points, Sample preparation and Optical Microscopy, Identification of the different materials through wide use of spectroscopy and FTIR, Gas chromatography conjugated with Mass Spectrometer (GC-MS). Conclusions: The x-ray of the image revealed the underlying original painting composition. The study of the stratigraphy revealed multiple layers of modern intervention. The findings of the FTIR analysis in terms of inorganic components of the samples, justify the strong absorption of X-rays in the region focused on the study. The results of FTIR analysis and GC-MS confirmed the presence of specific ingredients of organic nature within the samples.